Oficiālais Vēstnesis L 265 , 17/09/1986 Lpp. 0005 - 0006

Speciālizdevums somu valodā: Nodaļa 2 Sējums 4 Lpp. 0130

Speciālizdevums zviedru valodā: Nodaļa 2 Sējums 4 Lpp. 0130



Komisijas Regula (EEK) Nr. 2858/86 (1986. gada 15. septembris) par preču klasifikāciju kopējā muitas tarifa pozīcijā 39.07 EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par kopējā muitas tarifa nomenklatūras vienādas piemērošanas pasākumiem [1], kurā jaunākie grozījumi izdarīti ar Regulu (EEK) Nr. 2055/84 [2], un jo īpaši tās 3. pantu, tā kā ir nepieciešami noteikumi, lai nodrošinātu kopējā muitas tarifa nomenklatūras vienādu piemērošanu, klasificējot šādas preces: 1. Apvākojums, ko veido kartona četrstūris (izmērs aptuveni 530 × 310 mm un biezums 1,84 mm), kas no abām pusēm pārklāts ar plastmasas plēvi (aptuveni 0,23 mm biezu), kura piekausēta pie visām četrām malām; šādi pārklāto kartonu divās vietās saloka, lai izveidotu apvākojuma muguriņu; iekšpusē atrodas stiprinājums; 2. Apvākojums, ko veido divi kartona četrstūri (katra izmērs aptuveni 310 × 220 mm un biezums 1,64 mm), kartona sloksne (muguriņa, izmērs aptuveni 310 × 45 mm un biezums 1,64 mm) un divas šauras sloksnes muguriņas abās pusēs (cietinātāji, katra izmērs aptuveni 310 × 14 mm un biezums 1,64 mm), kas no abām pusēm pārklāti ar plastmasas plēvi (aptuveni 0,42 mm biezu), kura pie visām četrām malām sakausēta visā vākus veidojošās muguriņas garumā un cietinātāju garumā; iekšpusē atrodas stiprinājums; 3. Apvākojums, ko veido divi kartona četrstūri (vāki, katra izmērs aptuveni 255 × 310 mm un biezums 2,05 mm) un kartona sloksne (muguriņa, izmērs aptuveni 51 × 310 mm un biezums 2,05 mm), kas no abām pusēm pārklāti ar plastmasas plēvi (aptuveni 0,40 mm biezu), kura pie visām četrām malām un apvākojuma muguriņu veidojošās sloksnes garumā sakausēta; iekšpusē atrodas stiprinājums; 4. Apvākojums, ko veido kartona četrstūris (aptuveni 520 × 310 mm), kura centrālajā daļā gar abām locījuma līnijām ir divas četrstūrainas gropes (aptuveni 290 × 6 mm) aptuveni 18 mm attālumā viena no otras; kartons no abām pusēm pārklāts ar plastmasas plēvi, kas pie visām četrām malām un gropēm atbilstošajā daļā ir sakausēta; iekšpusē atrodas stiprinājums; tā kā Padomes Regulas (EEK) Nr. 950/68 [3], kurā jaunākie grozījumi izdarīti ar Regulu (EEK) Nr. 1355/86 [4], pielikumā pievienotā kopējā muitas tarifa pozīcijā 39.07 klasificēti izstrādājumi no tāda veida materiāliem, kas raksturoti pozīcijās 39.01 līdz 39.06, un pozīcija 48.18, inter alia, ietver reģistrācijas žurnālus, burtnīcas, piezīmju grāmatiņas, pierakstu blokus, veidlapu, orderu un kvīšu grāmatas, dienasgrāmatas, dzēšpapīra grāmatiņas, apvākojumus (ātršuvējus vai citādus) utt.; tā kā iepriekš minētās pozīcijas var paredzēt attiecīgo preču klasificēšanai; tā kā visi šie izstrādājumi galvenokārt veidoti no diviem materiāliem, proti, no kartona un plastmasas; tā kā tās tādēļ ir preces no diviem dažādiem materiāliem, kas klasificējamas saskaņā ar kopējā muitas tarifa nomenklatūras interpretācijas vispārīgo noteikumu 3. noteikuma b) apakšpunktu; tā kā iepriekš minētajos izstrādājumos kartons izmantots tikai kā nostiprinātājs un nesējmateriāls, turpretī plastmasa, ievērojot izstrādājumu noformējumu un izmantošanu, piešķir tiem būtiskās īpašības; tā kā attiecīgie izstrādājumi tādēļ būtu jāklasificē kopējā muitas tarifa pozīcijā 39.07; tā kā šīs regulas noteikumi nav pretrunā ar Kopējā muitas tarifa nomenklatūras komitejas atzinumu, IR PIEŅĒMUSI ŠO REGULU. 1. pants Šādus izstrādājumus: 1. Apvākojumu, ko veido kartona četrstūris (izmērs aptuveni 530 × 310 mm un biezums 1,84 mm), kas no abām pusēm pārklāts ar plastmasas plēvi (aptuveni 0,23 mm biezu), kura piekausēta pie visām četrām malām; šādi pārklāto kartonu divās vietās saloka, lai izveidotu apvākojuma muguriņu; iekšpusē atrodas stiprinājums; 2. Apvākojumu, ko veido divi kartona četrstūri (katra izmērs aptuveni 310 × 220 mm un biezums 1,64 mm), kartona sloksne (muguriņa, izmērs aptuveni 310 × 45 mm un biezums 1,64 mm) un divas šauras sloksnes muguriņas abās pusēs (cietinātāji, katra izmērs aptuveni 310 × 14 mm un biezums 1,64 mm), kas no abām pusēm pārklāti ar plastmasas plēvi (aptuveni 0,42 mm biezu), kura pie visām četrām malām sakausēta visā vākus veidojošās muguriņas garumā un cietinātāju garumā; iekšpusē atrodas stiprinājums; 3. Apvākojumu, ko veido divi kartona četrstūri (vāki, katra izmērs aptuveni 255 × 310 mm un biezums 2,05 mm) un kartona sloksne (muguriņa, izmērs aptuveni 51 × 310 mm un biezums 2,05 mm), kas no abām pusēm pārklāti ar plastmasas plēvi (aptuveni 0,40 mm biezu), kura pie visām četrām malām un apvākojuma muguriņu veidojošās sloksnes garumā sakausēta; iekšpusē atrodas stiprinājums; 4. Apvākojumu, ko veido kartona četrstūris (aptuveni 520 × 310 mm), kura centrālajā daļā gar abām locījuma līnijām ir divas četrstūrainas gropes (aptuveni 290 × 6 mm) aptuveni 18 mm attālumā viena no otras; kartons no abām pusēm ir pārklāts ar plastmasas plēvi, kura pie visām četrām malām un gropēm atbilstošajā daļā ir sakausēta; iekšpusē atrodas stiprinājums, klasificē kopējā muitas tarifa šādā pozīcijā: 39.07: Ražojumi no tāda veida materiāliem, kas raksturoti pozīcijās 39.01 līdz 39.06. 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1986. gada 15. septembrī Komisijas vārdā — priekšsēdētāja vietnieks Cockfield [1] OV L 14, 21.1.1969., 1. lpp. [2] OV L 191, 19.7.1984., 1. lpp. [3] OV L 172, 22.7.1968., 1. lpp. [4] OV L 118, 7.5.1986., 1. lpp. --------------------------------------------------